วิทยาลัยเทคนิคสุรนารี สถาบันการอาชีวศึกษาภาคตะวันออกเฉียงเหนือ ๕

**วิทยาลัยเทคนิคสุรนารี  ([[อังกฤษ]] : Suranaree Technical College )** เป็นวิทยาลัยด้านช่างอุตสาหกรรม สังกัดสถาบันการอาชีวศึกษาภาคตะวันออกเฉียงเหนือ ๕ ตั้งอยู่ในอำเภอโชคชัย จังหวัดนครราชสีมา โดยเปิดสอน 3 หลักสูตร คือ ปวช., ปวส. และปวส. ต่อเนื่อง 5 ปี

## ประวัติ
วิทยาลัยเทคนิคสุรนารี ประกาศจัดตั้งเมื่อวันที่ 12 พฤษภาคม พ.ศ. 2538 มีเนื้อที่ทั้งหมด 83 ไร่ ตั้งอยู่ เลขที่ 113 หมู่ 7 บ้านหนองเสาเดียว ถนนเฉลิมพระเกียรติ  ตำบลท่าอ่าง อำเภอโชคชัย จังหวัดนครราชสีมา 30190

สืบเนื่องมาจากกระทรวงศึกษาธิการ ได้พิจารณาเห็นควรให้ขยายการศึกษาให้กว้างขวางและสอดคล้องกับความต้องการของท้องถิ่นตลาดแรงงานและผู้ที่สนใจ โดยเฉพาะอย่างยิ่ง จังหวัดนครราชสีมา เป็นจังหวัดที่มีประชากรหนาแน่น และมีโรงงานอุตสาหกรรมเป็นจำนวนมาก การขยายการศึกษาด้านอาชีวศึกษาเป็นการแก้ปัญหาขาดแคลนกำลังคน พร้อมกับเป็นการเสริมสร้าง และพัฒนากำลังคนของประเทศ ให้มีคุณภาพในการประกอบอาชีพตามนโยบายของรัฐบาล ดังนั้น กระทรวงศึกษาธิการจึงได้ประกาศจัดตั้งวิทยาลัยเทคนิคสุรนารี เดิมสังกัดกองวิทยาลัยเทคนิค กรมอาชีวศึกษา กระทรวงศึกษาธิการ เปิดทำการเรียนการสอน เมื่อปีการศึกษา 2537 จัดการเรียนการสอนใน 2 แผนกวิชา คือ ช่างไฟฟ้า และช่างอิเล็กทรอนิกส์ ที่วิทยาลัยเทคนิคนครราชสีมา ต่อมาปีการศึกษา 2538 ได้จัดการเรียนการสอนเพิ่มขึ้นอีก 2 แผนกวิชา คือ ช่างก่อสร้างและช่างยนต์ ปี 2539 วันพฤหัสบดีที่ 9 แรม 9 ค่ำ เดือน 3 ได้ประกอบพิธีวางศิลาฤกษ์ อาคารอำนวยการ อาคารเรียน 1 และอาคารช่างอุตสาหกรรม และในปีการศึกษา 2540 ได้รับสมัครนักเรียน-นักศึกษาที่วิทยาลัยเทคนิคสุรนารี บ้านหนองเสาเดียว ตำบลท่าอ่าง อำเภอโชคชัย จังหวัดนครราชสีมา ในปี 2542 ได้เปิดแผนกวิชาการบัญชี ในปี 2543 ได้เปิดแผนกวิชาช่างเชื่อมโลหะและแผนกวิชาคอมพิวเตอร์ธุรกิจ ในปี 2546 ได้เปิดแผนกวิชาช่างกลโรงงาน ปัจจุบันสังกัดสำนักงานอาชีวศึกษาจังหวัดนครราชสีมา สำนักงานคณะกรรมการการอาชีวศึกษา กระทรวงศึกษาธิการ

ปีการศึกษา 2553 ได้เข้าร่วมโครงการวิทยาลัยเทคโนโลยีฐานวิทยาศาสตร์ (Science - Based Technology College) จัดการเรียนการสอนหลักสูตรประกาศนียบัตรวิชาชีพ (ปวช.) สาขาวิชาช่างอุตสาหกรรมฐานวิทยาศาสตร์ซึ่งเป็นความร่วมมือในการจัดการเรียนการศึกษารูปแบบใหม่ เพื่อผลิตกำลังคนด้านวิทยาศาสตร์และเทคโนโลยีระหว่างสำนักงานคณะกรรมการการอาชีวศึกษา (สอศ.) สำนักงานพัฒนาวิทยาศาสตร์และเทคโนโลยีแห่งชาติ (สวทช.) และ สำนักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติ (สวทน) สังกัดกระทรวงวิทยาศาสตร์และเทคโนโลยีในขณะนั้น

## หลักสูตรที่เปิดสอน
วิทยาลัยเทคนิคสุรนารี ปัจจุบันมีการเรียนการสอนในหลักสูตรปวช. ปวส. และหลักสูตรปวส.ต่อเนื่อง 5 ปี

#### '''หลักสูตรประกาศนียบัตรวิชาชีพ ( ปวช.)'''
*ประเภทวิชาอุตสาหกรรม
**1. สาขาวิชาช่างยนต์
***1.1 สาขางานยานยนต์
**2. สาขาวิชาช่างกลโรงงาน
***2.1 สาขางานเครื่องมือกล
***2.2 สาขางานผลิตชิ้นส่วนยานยนต์
**3. สาขาช่างเชื่อมโลหะ
***3.1 สาขางานโครงสร้าง
**4.สาขาวิชาช่างไฟฟ้ากำลัง
***4.1 สาขางานไฟฟ้ากำลัง
**5. สาขาวิชาช่างอิเล็กทรอนิกส์
***5.1 สาขางานอิเล็กทรอนิกส์
**6. สาขาวิชาช่างก่อสร้าง
***6.1 สาขางานก่อสร้าง
**7. สาขาวิชาเมคคาทรอนิกส์
***7.1 สาขางานเมคคาทรอนิกส์
**8. สาขาวิชาเทคนิคคอมพิวเตอร์
***8.1 สาขางานเทคนิคคอมพิวเตอร์
*ประเภทวิชาพาณิชยกรรม
**1. สาขาวิชาการบัญชี
***1.1 สาขางานการบัญชี
**2. สาขาวิชาคอมพิวเตอร์ธุรกิจ
***2.1 สาขางานคอมพิวเตอร์ธุรกิจ
*ประเภทวิชาศิลปกรรม
**1. สาขาวิชาเครื่องประดับอัญมณี
***1.1 สาขางานเครื่องประดับอัญมณี (ทวิภาคี)
*ประเภทวิชาเทคโนโลยีสารสนเทศและการสื่อสาร
**1. สาขาวิชาเทคโนโลยีสารสนเทศ
***1.1 สาขางานเทคโนโลยีสารสนเทศ

#### '''หลักสูตรประกาศนียบัตรวิชาชีพ ( ปวช.) โครงการวิทยาลัยเทคโนโลยีฐานวิทยาศาสตร์'''
**1. สาขาวิชาช่างอุตสาหกรรมฐานวิทยาศาสตร์
***1.1 สาขางานเทคโนโลยียานยนต์
***1.2 สาขางานเทคโนโลยีเครื่องมือกล
***1.3 สาขางานเทคโนโลยีอิเล็กทรอนิกส์
***1.4 สาขางานเทคโนโลยีเมคคาทรอนิกส์
***1.5 สาขางานเทคโนโลยีก่อสร้าง
***1.6 สาขาเทคโนโลยีไฟฟ้า
**สาขาพาณิชยกรรมและบริการฐานวิทยาศาสตร์
***1.1 สาขาเทคโนโลยีสารสนเทศ

#### '''หลักสูตรประกาศนียบัตรวิชาชีพชั้นสูง ( ปวส.)'''
*ประเภทวิชาอุตสาหกรรม
**1. สาขาวิชาเทคนิคเครื่องกล
***1.1 สาขางานเทคนิคยานยนต์
***1.2 สาขางานเทคนิคเครื่องกลระบบขนส่งทางราง
**2. สาขาวิชาเทคนิคการผลิต
***2.1 สาขางานเครื่องมือกล
***2.2 สาขางานผลิตชิ้นส่วนยานยนต์ (ทวิภาคี)
**3. สาขาวิชาเทคนิคโลหะ
***3.1 สาขางานเทคโนโลยีงานเชื่อมโครงสร้างโลหะ (ทวิภาคี)
**4. สาขาวิชาไฟฟ้า
***4.1 สาขางานไฟฟ้ากำลัง
***4.2 สาขางานบำรุงรักษาระบบไฟฟ้าในระบบขนส่งทางราง
**5. สาขาวิชาช่างอิเล็กทรอนิกส์
***5.1 สาขางานอิเล็กทรอนิกส์อุตสาหกรรม
**6. สาขาวิชาช่างก่อสร้าง
***6.1 สาขางานก่อสร้าง
**7. สาขาวิชาช่างเทคโนโลยีคอมพิวเตอร์
***7.1 สาขางานคอมพิวเตอร์ระบบเครือข่าย

* 8. สาขาวิชาเมคคาทรอนิกส์
** 8.1 สาขางานเมคคาทรอนิกส์
** 8.2 สาขางานเมคคาทรอนิกส์และหุ่นยนต์

*ประเภทวิชาบริหารธุรกิจ
**1. สาขาวิชาการบัญชี
***1.1 สาขางานการบัญชี
*ประเภทวิชาเทคโนโลยีสารสนเทศและการสื่อสาร
**1. สาขางานเทคโนโลยีสารสนเทศ
***1.1 สาขางานนักพัฒนาระบบสมองกลไอโอที

#### '''หลักสูตรประกาศนียบัตรวิชาชีพชั้นสูง (ปวส.) ต่อเนื่อง 5 ปี'''
*1. สาขาวิชาวิศวกรรมเมคคาทรอนิกส์
**1.1 สาขางานเมคคาทรอนิกส์และหุ่นยนต์

## อ้างอิง

สุรนารี
หมวดหมู่:สถาบันอาชีวศึกษาในจังหวัดนครราชสีมา
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:ท้าวสุรนารี